section_heading: Pokémon vrste u animiranoj seriji
paragraph_text: Gore navedene informacije o Pokémon vrstama dolaze iz videoigara. Pokémon animirana serija odnosi se prema Pokémon vrstama na gotovo jednak način, s nekim iznimkama, a ponekad ulazi dublje u djelovanja Pokémonove slabosti na određene vrste napada. Primjerice, Pokémoni su ponekad prikazani fizički iscrpljeni izlaganjem osnovnim elementima povezanima s njihovom slabošću na određenu vrstu napada, često do granice da bi u potpunosti izgubili istoimenu vrstu slabosti. Ovakvi su se slučajevi dovodili i do psiholoških granica. Primjerice, u Pokémon animiranoj seriji, Kameni i Zemljani Pokémoni prikazivani su s posebnom bojaznošću od vode, no odlučni Pokémon i njegov trener prevazišli bi ovu bojazan i izgubili (ili barem umanjili) određenu vrstu slabosti. U epizodi 206, "Right On, Rhydon", Rhydon, Kameni/Zemljani Pokémon, samostalno nauči plivati kako bi prešao jezero u potrazi za hranom. U videoigrama, ista je situacija prikazana također kroz Rhydona, koji je sposoban naučiti tehniku Surfanja (Surf).